alexandrainst/scandi-wiki huggingface dataset:
Syklistenes Landsforening

Syklistenes Landsforening (SLF) er en norsk forening for syklister som ble stiftet 16. juni 1947. Organisasjonen jobber for at flest mulig skal velge sykkel som transportmiddel.

Foreningens arbeid

Syklistenes Landsforening (Syklistene) arbeider for at flere skal velge sykkelen som transportmiddel. 
Særlig arbeider foreningen med å bedre forholdene for syklister slik at sykling oppleves som trygt, opplevelsesrikt og attraktivt. Sykkelglede og barns sykling har vært særlige arbeidsområder i de siste årene.

Syklistene har om lag 10 500 medlemmer (per mars 2015). Oversikt over medlemsfordeler .

Syklistene har alene alene eller i samarbeid med andre utgitt en rekke publikasjoner som: ”Sykkelferie i Norge” og ”Mekkeboka”. 
Av informasjonshefter  er følgende gitt ut:
 Trafikkregler for syklister(2010) 
 La barna sykle (2011)
 Syklist tar ansvar (2012)

Historie
Lektor Henrik Ellestad var foreningens første formann. Fabrikkeier Aksel Gresvig var blant initiativtakerne til foreningen. Også andre kjente navn fra sykkelbransjen; Frank Sætrang og Jakob Øglænd Sandved var å finne blant de første entusiastene. Advokat Alf Kvaal var foreningens sekretær fra starten og senere formann en årrekke. Kvaal ble også æresmedlem i foreningen. Se oversikt over alle som har vært styreledere i organisasjonen.

I medlemsbladet "Vi syklister" nr. 1/47 het det at foreningen skulle arbeide for: 
 Bedre trafikk-kultur og tryggere trafikkforhold 
 Anlegg av sykkelstier 
 Bedre parkeringsforhold og oppbevaringsmuligheter for sykler i byer og tettbebyggelse 
 Billig og hensiktsmessig forsikring 
 Billige turer og reiser 
 Bistå medlemmene med råd og opplysninger i trafikksaker.

I 1956 endret foreningen navn til Norges Sykkel- og Mopedforening. Det opprinnelige navnet, Syklistenes Landsforening, ble tatt igjen på 60-tallet.

«På sykkel»/«Syklistene»
"Vi syklister" var foreningens tidsskrift som de første årene kom ut med opp til åtte nummer i året. Bladet skiftet i 1970 navnet til "På sykkel" og i 1982 kom bladet for første gang ut i dagens format, da med tre nummer pr. år. ”På sykkel” ble gitt ut fram til høsten 2012. ganger i året.r.

Fra 2013 heter organisasjonens medlemsblad Syklistene. «».

Bladet skriver om ulike temaer om hverdags- og fritidssykling, og har ferietips i Norge og utlandet, stoff om helse og trening, produktnyheter og artikler om trafikk,samferdsel og politikk. Bladet sendes alle medlemmer i Syklistenes Landsforening.

Aktiviteter
Den nasjonale sykkelkonferansen
Syklistene har også hovedansvaret for å arrangere ”Den nasjonale sykkelkonferanse” hvert annet år

Sykling i Norge
Etableringer i 1947
Norske interesseorganisasjoner
Sol Cigar

Sol Cigar Co. A/S befinner seg i Oslo og er en av Norges eldste eksisterende spesialforretninger og grossister innen tobakk. Den ble grunnlagt i 1911 og i 2011 feiret de sitt 100-årsjubileum. Forretningen har siden 1977 vært drevet av Bjørg Svenøe. Dette er en av Oslos få spesialforretninger innenfor tobakksvarer og relaterte produkter, og den drives fremdeles i de samme lokalene som i 1911. Den hadde tidligere adresse Drammensveien, men gatenavnet er senere endret til Henrik Ibsens gate.

De fører et stort utvalg av forskjellige sigarmerker, blant annet de fleste cubanske sigarmerkene og er Norges eneste avtalte Davidoff-forhandler med fullsortiment av alle merkets linjer.

Historie 
Sortimentet  har hele tiden vært tobakksvarer, for det meste sigarer. Etter krigen måtte de gjøre et lite unntak og de solgte da også suvenirer og sukkervarer. I dag har forretningen nesten tusen sigarvarianter i assortimentet i tillegg til sigaretter, rulletobakk, pipetobakk, snus, snuff, skråtobakk og utstyr for røkere.

Eksterne lenker
 Sol Cigars hjemmeside
 NA24. Norges eldste spesialforretning innen tobakk 

Etableringer i 1911
Tobakksselskaper
Norske detaljistselskaper
Ladelinjen

Ladelinjen var en trikkelinje mellom Buran og Lade i Trondheim.

Ladelinjen ble åpnet i 1958 som en forlengelse av Lademolinjen. I østgående retning grenet sporet av fra Lademolinjen ved Buran, mens den i vestgående retning gikk inn på Lademolinjen ved holdeplassen Anders Buens gate, like ved vognhallen på Voldsminde. Linjen ble nedlagt i 1988. Som alle trikkelinjer i Trondheim var den bygd med meterspor.

Lademolinjen ble opprettet i 1901 da Trondhjems Elektricitetsværk og Sporvei ble opprettet. 
Lademolinjen var opprinnelig ensporet og gikk til Buran, i 1913 ble den ombygd til dobbeltspor og forlenget til den nye vognhallen på Voldsminde. I 1936 ble det bygget en sporsløyfe rundt bebyggelsen på Voldsminde. Denne fulgte traseen Buran – Innherredesveien – Thomas von Westens gate – Mellomveien – Buran. Traséen ble flyttet fra Munkegata til Prinsens gate i 1961.

Linjekart 

|}

Eksterne lenker 
 

Trikkelinjer i Trondheim
Jernbanestrekninger åpnet i 1958
1958 i Norge
Lade
Lademoen
Elgeseterlinjen

Elgeseterlinjen var en trikkelinje mellom Trondheim stasjon og Elgeseter i Trondheim.

Den ble bygget i 1913 og nedlagt i 1983. Som alle trikkelinjer i Trondheim var den bygd med meterspor.

I 1923 ble Elgeseterlinjen forlenget til Dalsenget og en ny vognhall ble bygget der.

Linjekart 

|}

Eksterne lenker 
 

Trikkelinjer i Trondheim
Jernbanestrekninger åpnet i 1913
1913 i Norge
Jernbanestrekninger nedlagt i 1983
Elgeseter
Midtbyen (Trondheim)
Mon-khmer-språk

Mon-khmer-språk er en språkfamilie fra Indokina. Sammen med Mundaspråka i India utgjør de en av de to hovedgreinene austroasiatiske språkfamilien.

Underfamilier
Denne klassifiseringa er basert på Diffloths artikkel i Encyclopædia Britannica fra 1994. 
Østlige
Khmer (eller kambodsjansk) i Kambodsja, sørlige Vietnam, og nordøstlige Thailand (15 til 22 millioner)
Pearisk i sørlige Kambodsja.
Bahnarisk i Vietnam, Kambodsja og Laos
Katuisk i sentrale Laos
Vietisk i Vietnam (66 til 73 millioner)
Noen lingvister  har stilt spørsmål ved å klassifisere Pearisk så nært Khmer.
Nordlige
Khasi i Meghalaya, India.
Palaungisk i øvre Salween, den sino-burmesiske grensa og nordlige Thailand
Khmuisk i nordlige Laos
Mang i Vietnam og Kina
Palyu i KinaMang og Palyu var ikke kjent da den originale klassifikasjonen ble lagd.Sørlige
Monisk i nedre Salween, Myanmar (1 million).
Asliansk på den malayiske halvøya, inndelt i tre grupper, Jahaisk, Senoisk og Semelaisk.
Nicobaresisk på Nicobarøyene.
Uklassifiserte Disse språka var ikke kjent da den originale klassifikasjonen ble lagd.Bugansk i Kina
Buxinhua i Kina
Kemiehua i Kina
Kuanhua i Kina

Litteratur
 Shorto, Harry L. edited by Sidwell, Paul, Cooper, Doug and Bauer, Christian (2006). A Mon-Khmer comparative dictionary''. Canberra: Australian National University. Pacific Linguistics. ISBN 0-85883-570-3

Eksterne lenker
 Mon-Khmerspråk hos SEAlang
 Mon-Khmer.com: Leksjoner av Paul Sidwell
Flokkur Þjóðernissinna

Flokkur Þjóðernissinna (Nasjonalistpartiet) var et lite islandsk parti som representerte en form for nazistisk ideologi før og under den andre verdenskrig.

Partiet ble etablert i mars 1934 gjennom en sammenslutning av den anti-kommunistiske og anti-demokratiske islandske nasjonalistbevegelsen og det islandske nasjonalistpartiet som tidligere hadde brutt ut av bevegelsen. Det nye partiet hadde som mål å beskytte den islandske etniske identiteten og trodde på overlegenheten til den ariske rase og antisemittisme. Partiet støttet landbruksreform og var positive til korporativisme og til at myndighetene skulle investere i industri. Partiet ønsket også å avvikle Alltinget og erstatte dette med et korporativt parlament. Partiet avviste den klassiske høyre-venstre aksen i politikken og presenterte seg som et radikalt alternativ i islandsk politikk. Partiet var mer influert av ideene til den danske nazilederen Frits Clausen enn til Adolf Hitlers. Det er ingen bevis for en direkte kobling med det nasjonalsosialistiske Tyskland.

Partiet tok noen ideer fra fascismen, og organiserte blant annet noen marsjerende avdelinger som paraderte 1. mai og bar på det islandske flagget og hakekorset. Medlemmene kledde seg i grå skjorter og armbånd med et rødt hakekors.

Partiet gav ut avisa Island og tidsskriftet Mjølnir (etter Thors hammer). Partiet tok ikke førerprinsippet i bruk og hadde fire ledere de 11 årene partiet eksisterte.

Partiet fikk aldri noen politisk representasjon, med unntak av en fireårsperiode i studenttinget til Universitetet på Island. I 1936 fikk partiet oppmerksomhet da det skaffet seg en kopi av dagboka til finansministeren og publiserte denne i Island. Partikontorene ble ransaket av politiet og flere ledende medlemmer arrestert, men saken endte uten tiltaler.

Partiet hadde aldri mer enn 450 medlemmer og startet nedturen omtrent rett etter etableringen. I 1938 marsjerte partiets tropper for siste gang og i 1939 publiserte partiet sin siste store utgivelse, Aims of the Nationalist Party, foruten sporadiske utgivelser av Island. En debattklubb i Reykjavík ble arrangert vinteren 1939-1940, men den var uten betydning og partimøtene etter dette var i lokale smågrupper. Partiet ble formelt avviklet i 1944 da det var åpenbart at Tyskland ville tape krigen.

Se også
Politiske partier på Island

Litteratur
 S. U. Larsen, B. Hagtvet & J. P. Myklebust, Who Were the Fascists: Social Roots of European Fascism, Scandinavian University Press, Oslo, 1980. ISBN 82-00-05331-8

Tidligere politiske partier på Island
Nasjonalsosialisme
Politiske partier etablert i 1934
Politiske partier nedlagt i 1944
1930-årene på Island
1940-årene på Island
Jan Pahle

Jan Pahle (født 3. mars 1948) var  høgskolelektor og har designet en rekke bokomslag, særlig for Solum forlag.

Utdannelse og arbeid

Som elevarbeid ved Statens håndverks- og kunstindustriskole (SHKS) i Oslo laget Jan Pahle i 1971 trestikk til Knut Hamsuns Tre fortællinger: Paa Gaden, Ringen, Damen fra Tivoli.

Pahle var høgskolelektor ved Kunsthøgskolen i Oslo (KHiO). Han har i to perioder vært dekan: først ved SHKS og deretter ved Fakultet for design. Pahle var også styremedlem ved KHiO fra 2002 til 2007.

Pahle har også vært kunstnerisk konsulent ved Postens frimerketjeneste, og han har arrangert flere norske frimerker.

Referanser

Norske grafiske designere
Kalligrafer
Berliner Morgenpost

Berliner Morgenpost er en dagsavis som utkommer i Berlin. Den ble grunnlagt i 1898 av Leopold Ullstein. Avisen eies siden 1959 av Axel Springer AG og har daglig 460 000 lesere (2006). Dens sjefredaktør siden 2004 er Carsten Erdmann. Ved siden av Berliner Zeitung er det den største dagsavisen i Berlin. Avisen samarbeider tett med riksavisen Die Welt, som også utgis av Axel Springer AG.

Eksterne lenker 
 Berliner Morgenpost

Tyske aviser
Medier i Berlin
Aviser etablert i 1898
Einar Skinnarland

Einar Skinnarland (født 27. april 1918 i Møsstrond i Vinje, død 5. desember 2002 i Toronto i Canada) var en norsk motstandsmann som gjorde tjeneste i Kompani Linge under andre verdenskrig. Han deltok i tungtvannsaksjonen og ble to ganger tildelt Krigskorset med sverd for sin innsats.

Liv og virke

Bakgrunn
Skinnarland vokste opp på Rjukan. I hans klasse på middelskolen gikk også blant andre Knut Haugland og Gunnar Sønsteby, som begge i likhet med Skinnarland skulle bli tildelt Krigskorset for sin innsats. I samme kull gikk Halvor Rivrud, Olav Skogen, Leif Nielsen, Rolf Solem, Torjus Aarnes, Knut Berge og Einar Nordgaard. I kullet etter gikk tungtvannssabotørene Claus Helberg og Jens-Anton Poulsson.

Han ble utdannet ved Skiensfjordens tekniske fagskole i Porsgrunn. Han arbeidet fram til krigen som ingeniør med demningen ved Møsvatn.

Andre verdenskrig 
Skinnarland deltok i kampene i april 1940 i Rjukan-området. Han kom tidlig med i motstandsarbeidet i området. Han ble arrestert høsten 1941 for illegalt radioarbeid, men snart løslatt igjen da hans medvirkning ikke kunne bevises.

Skinnarland var med i gruppen som 15. mars 1942 kapret kystruteskipet DS «Galtesund». Han kom seg på den måten over til Aberdeen i Skottland og ble med i det britiske Special Operations Executives Norwegian Independent Company No. 1, senere kalt Kompani Linge. 

Fjorten dager etter kapringen ble han sluppet ut i fallskjerm over Telemark for å delta i tungtvannsaksjonen på Rjukan. Han hadde nesten hele livet bodd nær fabrikken, broren og flere av vennene hans jobbet også på fabrikken. Skinnarland skaffet opplysninger om norsk Hydros anlegg på Rjukan og var dermed behjelpelig med på at aksjonen kunne gjennomføres.

Skinnarland deltok i Operasjon Sunshine i 1944–1945, hvor han blant annet prøvde å gjemme likene etter Leif Tronstad og Gunnar Syverstad etter at de ble drept av norske nazister.

Etter krigen 
Skinnarland flyttet til Toronto i Canada i 1965 og var med på byggingen av noen av verdens største damanlegg.

Utmerkelser 
Skinnarland ble høyt dekorert for sin innsats under andre verdenskrig. Han ble i 1944 tildelt Krigskorset med sverd, Norges fremste utmerkelse, og fikk sverd nr. 2 til medaljen i 1947. Han er dermed én av kun 11 mottakere som har fått Krigskorset flere ganger. Skinnarland mottok i tillegg flere høythengende utmerkelser fra andre nasjoner. Dette inkluderer den britiske Distinguished Conduct Medal, den amerikanske Medal of Freedom og det franske Croix de Guerre avec palme.

Eksterne lenker 
 NRK – Einar Skinnarland er død

Norske offiserer
Medlemmer av Kompani Linge
Krigskorset
Croix de Guerre (Frankrike)
Frihetsmedaljen
Personer fra Vinje kommune
Fødsler i 1918
Dødsfall i 2002
Cappelen Damm

Cappelen Damm er et norsk forlag som ble dannet da forlagene J.W. Cappelen, grunnlagt i 1829 og eid av Bonnier, og N.W. Damm & Søn, grunnlagt 1843 og eid av Egmont, slo seg sammen i 2007. Forlaget omtaler seg selv som Norges største.  

Forlaget ledes av Tom Harald Jenssen, som har vært administrerende direktør i Damm siden 1990. Etter sammenslåingen hadde Cappelen Damm AS omtrent 550 ansatte, hvorav 320 i forlaget. Forlaget var eid i fellesskap av Bonnier og Egmont (50/50) fram til sommeren 2021, da Egmont ble eneeier.

Tilknyttede virksomheter 
Forlag og bokklubbavdelingene i Cappelen Damm ble samlet i «Cappelen Damm-huset» i avisa Dagbladets tidligere lokaler i Akersgata 47/49 i Oslo i april 2009.

Sentraldistribusjon er et heleid datterselskap i Cappelen Damm-gruppen. I 2011 kjøpte Cappelen Damm Høyskoleforlaget, som i dag inngår i Cappelen Damm Akademisk. Forlaget eier også 80 % av Flamme Forlag og 66 % av Lars Monsens forlag, Larsforlaget.

Bokhandelkjeden Tanum, som Damm kjøpte sommeren 2006, inngikk i fusjonen som heleid datterselskap. Bokhandlene ble avviklet i 2020 etter store økonomiske tap, og nettbokhandelen ble nedlagt i 2021.

Cappelen Damm eide den nå nedlagte Bokklubben Energica, som fulgte med oppkjøpet av Hilt & Hansteen  i 2006. Med overtakelsen av Bokklubben Energica fikk Cappelen Damm en sterkere satsing på alternative og pseudovitenskapelige temaer som gjenfødsel, krystaller, astrologi og ånder.

Referanser

Eksterne lenker
 
 Video med tidslinje for Cappelen Damm

Norske forlag
Forlag etablert i 2007
Egmont
Tom Harald Jenssen

Tom Harald Eklund Jenssen (født 27. august 1953) er en norsk siviløkonom og forlagsmann. Jenssen er konsernsjef for bokkonsernet Cappelen Damm som er en sammenslåing av forlagene Cappelen og Damm samt bokhandlerkjeden Tanum og distribusjonssentralen Sentraldistribusjon. I januar 1990 ble han administrerende direktør i forlaget N.W. Damm & Søn AS. Fra 2002 fram til 2007 var han også konserndirektør i Egmont med ansvar for Egmonts Bokdivisjon, som omfattet forlag i Sverige og Danmark. Tom Harald Jenssen ble valgt til styreleder for Den norske Forleggerforening i 2012.

Tom Harald Jenssen kom til Damm da mediekonglomeratet Gutenberghus, seinere Egmont, som hadde kjøpt populærforlaget Damm i 1984, i 1988 også kjøpte det mindre Teknologisk Forlag. Jenssen hadde i 1984 overtatt lederjobben i Teknologisk forlag etter faren Rudolf Jenssen, som grunnla forlaget. Fra 1998 til 2005 kjøpte Damm under Jenssens ledelse de åtte forlagene Allehånde, Universitetsforlagets grunnskoleavdeling, Ex Libris forlag inklusive de de norske utgiverrettighetene til Harry Potter-bøkene, Faktum Orfeus-forlagene, NKS-forlaget, ukemagasinet Ny Tid, Tingleff forlag og Hilt & Hansteen. I samme periode ble de Egmont-interne fusjonene mellom Damm og bokklubbforlaget Hjemmets Bokforlag og seriebokforlaget Fredhøis Forlag gjennomført. I og med fusjonen med Fredhøis fikk Damm tilgang til Bladcentralens distribusjonsapparat. I 2006 kjøpte Jenssen og Damm bokhandlerkjeden Tanum fra Anne Carine Tanum. Senere samme år tok Jenssen initiativet til forhandlinger mellom Bonnier og Egmont om en fusjon mellom Cappelen og Damm. Fusjonen ble bekjentgjort 11. juni 2007. Dermed ble det fusjonerte forlaget, Cappelen Damm, Norges største forlag.

Jenssen er gift med forfatteren Gudny Ingebjørg Hagen.

Referanser

Eksterne lenker 
 Om Jenssen og Damm i Dagbladet 21.1.2006
 Om forlagsfusjonen mellom Cappelen og Damm (Aftenposten 11.6.2007)

Norske forleggere
Norske siviløkonomer
Fødsler i 1953
Solbrekk kapell

Solbrekk kapell er et kapell fra 1958 i Sauda kommune, Rogaland fylke. Det dreier seg om gravkapellet på Solbrekk gravplass. Byggverket er i mur.

Eksterne lenker 
 Sauda menighet: Begravelse/gravferd

Gravlunder i Rogaland
Norske kirker fra 1958
Finn-sagnet

Finn-sagnet, også kalt kirkebyggersagnet, er et vandresagn som er knyttet til mange kirker i Norden. I kortform er innholdet i sagnet slik:

Det skulle bygges en kirke, men planen er så vidløftig at ingen menneskelig byggmester kunne reise den. Et troll kommer og tilbyr seg å bygge kirken på urimelig kort tid, men trollet vil ha sola og månen som lønn (eventuelt også byggherrens hode). Dersom byggherren klarer å gjette trollets navn, skal han slippe å betale. Arbeidet går raskt unna og byggherren begynner å bli urolig, men om kvelden går han forbi et berg og hører en voggesang inne fra berget:Byssa, byssa båne,
i morgon kjem Finn far dinmed sol og med måne
og hjarteblo’ te båne.Byggherren skynder seg tilbake og roper til trollet, som nettopp har satt spir på tårnet:

Takk for arbeidet, Finn!Dermed faller trollet ned og knekker nakken.Sagnet er blitt fortalt om kirker over hele landet, men mange varianter handler om Nidarosdomen og Sankt Olav som byggherre. Voggesangen og navnet på trollet varierer i sagnene, men sagntypen er blitt kalt Finn-sagnet fordi en av de eldste variantene, knyttet til Lund domkirke, kaller trollet Finn.

I Reidar Th. Christiansens vandresagnkatalog er sagnet typologisert som ML 7065

Se også eksempel på sagnet i artiklene om Avaldsnes kirke og Heddal stavkirke.

 Litteratur 
 Olav Bø, Heilag-Olav i norsk folketradisjon'', Oslo 1955, s. 37ff.

Sagn
Live Bressendorf Lindseth

Live Bressendorf Lindseth er forfatter. Hun arbeider som kommunikasjonsrådgiver i Kondor AS.

Hun har blant annet utgitt følgende bøker: 
 Vis meg ditt kroppsspråk – og jeg skal si deg hva du oppnår (2002), ISBN 82-91238-07-3
 Jeg ser det på deg.  Slik forstår du kroppsspråk (2004), ISBN 82-02-23739-4
 Sats på førsteinntrykket.  Her er vinnertipsene (2006), ISBN 82-02-26117-1
 Kroppsspråkets makt (2009), ISBN 978-82-91238-09-8

Eksterne lenker 
 

Norske sakprosaforfattere
Norske kommunikasjonsfolk
David Arquette

David Arquette (født 8. september 1971 i Winchester i Virginia) er en amerikansk skuespiller og tidligere profesjonell wrestler. 

Arquette er kjent fra flere Hollywood-filmer blant annet Scream. Han har også en ganske sentral rolle i filmen; The Party Never Stops. Han har spilt i en rekke filmer, inkludert Buffy the Vampire Slayer (som Benny) i 1992 og  Airheads (som Carter) i 1994. Han hadde også flere gjesteopptredener i TV-serier som Blossom (1992), Beverly Hills, 90210 (1992), Venner for livet (1996) og Medium. Arquette har jobbet sammen med Drew Barrymore i filmen Never Been Kissed (1999).

Arquette oppnådde sin største suksess i filmserien Scream der han fikk rollen som Dewey Riley. Det var under innspillingen av den første filmen i 1996 at han første gang møtte sin fremtidige kone, Courteney Cox. Paret giftet seg i 1999, og i 2003 opptrådte de sammen i en reklame for Coca-Cola. Samme år dannet de produksjonsselskapet Coquette. Paret har produsert en rekke filmer og TV-serier sammen. Datteren Coco Riley Arquette ble født 13. juni 2004. Skuespilleren Jennifer Aniston er hennes gudmor. Den 11. oktober 2010, ble det annonsert at Arquette og Cox hadde tatt ut separasjon.

Arquette hadde hovedrollen, sammen Jonathan Silverman og Kelly Hu komiserien In Case of Emergency fra 2007, som ble kansellert etter bare en sesong. Arquette var i en kortere periode i et band ved navn Ear2000, som bidro til lydsporet på filmen Scream 3. Arquette sjekket inn på rehab for behandling på grunn av alkohol-problemer den 1. januar 2011. Den 8. april 2011, annonserte Arquette på The Tonight Show med Jay Leno at han hadde vært edru i 100 dager. Den 8. oktober 2011, bekreftet Arquette at han hadde vært edru i over 9 måneder.

Referanser

Eksterne lenker 
 
 

Skuespillere i Friends
Fribrytere fra USA
Personer fra Winchester i Virginia
Skuespillere fra USA
Jeffrey Aubynn

Jeffrey Aubynn-Obeng (født 12. mai 1977) er en svensk-ghanesisk fotballtrener og tidligere fotballspiller som er assistenttrener for Malmö FF.

Han har tidligere blant annet spilt for klubbene Aalesund, Bayern München, Halmstad, Ørgryte, AGF Århus og Hammarby. Han har også flere A-landslagskamper og U-landslagskamper for Sverige.

Aubynn slo igjennom i Gunnilse IS ungdomslag når laget vant ungdomsmesterskapet i 1995. Aubynn fikk deretter lærlingekontrakt med FC Bayern München men slo aldri igjennom og returnerte til Sverige for spill i Halmstads BK. Aubynn spiller vanligvis som offensiv midtbanespiller der hans gode teknikk kommer til sin rette. Aubynn debuterte i norsk Tippeliga for Aalesunds Fotballklubb borte mot Rosenborg 2. juli 2007 og i sin første kamp for «Tangotrøyene» skårte han.

Referanser

Eksterne lenker 
 

Svenske fotballspillere
Svenske fotballtrenere
Fotballspillere for FC Bayern München
Fotballspillere for Halmstads BK
Fotballspillere for Örgryte IS
Fotballspillere for Aarhus GF
Fotballspillere for Hammarby IF
Fotballspillere for Aalesunds FK
Fotballspillere for Malmö FF
Fotballspillere for GAIS
Personer fra Göteborg
Fødsler i 1977
Utenlandske fotballspillere i Norge
Kenneth Karlsson

Kenneth Karlsson (født 1952 i Åmål, Sverige) er en svensk pianist bosatt i Norge. Han er medlem av samtidsmusikkensemblet Cikada, Cikada Duo sammen med perkusjonist Bjørn Rabben og Point 4 sammen med Jon Balke, Ingar Zach og Bjørn Rabben. Han er også en mye brukt pianosolist innen samtidsmusikk og vant Spellemannprisen 2000 i klassen samtidsmusikk for albumet Sofferte Onde Serene hvor han spilte musikk av Giacinto Scelsi, Luciano Berio og Luigi Nono.

Eksterne lenker 
 
 Hjemmeside

Svenske musikere
Svenske pianister
Vinnere av Spellemannprisen
Personer fra Åmåls kommun
Martin Braxenthaler

Martin Braxenthaler (født 11. mars 1972 i Traunstein i Tyskland) er en tysk funksjonshemmet alpinist.

Han fikk en lammelse etter en arbeidsulykke, og begynte å konkurrere i 1997. Han konkurrerer i klassen LW10.

Meritter 
 Paralympiske vinterleker 2006
 Gull i slalåm
 Gull i storslalåm
 Gull i super-G

 Paralympiske vinterleker 2002
 Gull i slalåm
 Gull i storslalåm
 Gull i super-G
 Gull i utfor

 World cup 2001
 Gull i slalåm
 Gull i super-G
 Sølv i storslalåm
 4.-plass i utfor

 VM 2000
 Gull i storslalåm
 Gull i super-G
 Sølv i slalåm
 4.-plass i utfor

 Paralympiske vinterleker 1998
 Bronse i super-G
 8.-plass i slalåm

Tyske handikappidrettsutøvere
Deltakere for Tyskland under Paralympiske vinterleker 1998
Deltakere for Tyskland under Paralympiske vinterleker 2002
Deltakere for Tyskland under Paralympiske vinterleker 2006
Deltakere for Tyskland under Paralympiske vinterleker 2010
Fødsler i 1972